सेक्टर-31 के काली बाड़ी लाइट प्वाइंट के पास हुए सड़क हादसे में घायल युवक ने पीजीआई में इलाज के दौरान वीरवार को दम तोड़ दिया। बीते 28 अगस्त को तेजरफ्तार अज्ञात वाहन ने एक्टिवा सवार सागर को अपनी चपेट ले लिया था, जिससे वह बुरी तरह से जख्मी हो गया था। मामले की सूचना पर पहुंची पुलिस ने सागर को जीएमसीएच-32 पहुंचाया, जहां से डॉक्टरों ने उसे पीजीआई रेफर कर दिया था। पीजीआई में उसका इलाज चल रहा था। सागर रामदरबार फेज-1 का रहने वाला था।